CELEX: C2005/281/07
Language: fi
Date: 2005-11-12 00:00:00
Title: Yhteisöjen tuomioistuimen tuomio, (ensimmäinen jaosto) 15 päivänä syyskuuta 2005, asiassa C-140/04 (hof van beroep te Antwerpenin esittämä ennakkoratkaisupyyntö): United Antwerp Maritime Agencies NV vastaan Belgian valtio, ja Seaport Terminals NV vastaan Belgian valtio ja United Antwerp Maritime Agencies NV (Tulliliitto — Tullivelan syntyminen maahantuonnissa — Väliaikaisesti varastoidut tavarat — Tavaroiden siirtäminen pois tullivalvonnasta — Velallinen)

12.11.2005   
            
            
               FI
            
            
               Euroopan unionin virallinen lehti
            
            
               C 281/3
            
         
      YHTEISÖJEN TUOMIOISTUIMEN TUOMIO,
   (ensimmäinen jaosto)
   15 päivänä syyskuuta 2005,
   asiassa C-140/04 (hof van beroep te Antwerpenin esittämä ennakkoratkaisupyyntö): United Antwerp Maritime Agencies NV vastaan Belgian valtio, ja Seaport Terminals NV vastaan Belgian valtio ja United Antwerp Maritime Agencies NV (1)
   
   (Tulliliitto - Tullivelan syntyminen maahantuonnissa - Väliaikaisesti varastoidut tavarat - Tavaroiden siirtäminen pois tullivalvonnasta - Velallinen)
   (2005/C 281/07)
   Oikeudenkäyntikieli: hollanti
   Asiassa C-140/04, jossa on kyse EY 234 artiklan perustuvasta ennakkoratkaisupyynnöstä, jonka hof van beroep te Antwerpen (Belgia) on esittänyt 11.3.2004 tekemällään päätöksellä, joka on saapunut yhteisöjen tuomioistuimeen 16.3.2004, saadakseen ennakkoratkaisun asiassa United Antwerp Maritime Agencies NV vastaan Belgian valtio, ja Seaport Terminals NV vastaan Belgian valtio ja United Antwerp Maritime Agencies NV, yhteisöjen tuomioistuin (ensimmäinen jaosto), toimien kokoonpanossa: jaoston puheenjohtaja P. Jann sekä tuomarit K. Lenaerts, J. N. Cunha Rodrigues (esittelevä tuomari), E. Juhász ja M. Ilešič, julkisasiamies: D. Ruiz-Jarabo Colomer, kirjaaja: johtava hallintovirkamies M. M. Ferreira, on antanut 15.9.2005 tuomion, jonka tuomiolauselma on seuraava:
   Yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 203 artiklan 3 kohdan neljättä luetelmakohtaa on tulkittava siten, että käsitteellä ”henkilö, jonka on täytettävä velvollisuudet, jotka johtuvat tavaran väliaikaisesta varastoinnista”, tarkoitetaan henkilöä, joka pitää tavaroita hallussaan purkamisen jälkeen siirtääkseen tai varastoidakseen ne.
   
      (1)  EUVL C 106, 30.4.2004.